கேள்வி: பாம்பாறு (தென் தமிழ்நாடு) பற்றி விளக்கவும்.
பதில்: பாம்பாறு அல்லது சர்ப்ப நதி எனப்படும் இந்த ஆறு, தமிழ்நாட்டிலுள்ள சிவகங்கை, புதுக்கோட்டை, இராமநாதபுரம் மாவட்டங்களில் பாய்கிறது. புதுக்கோட்டை மாவட்டத்தில் உள்ள பெருங்கனூருக்கு அருகே உருவாகிறது. சுமார் 50 கி.மீ. (31 மைல்) ஓடி திருப்புனவாசல் என்ற புண்ணிய தலத்திற்கு அருகே சென்று வங்காள விரிகுடாவில் கலக்கிறது.. 1725~1799 இடையே தஞ்சாவூர் மராத்திய அரசு, இராமநாதபுரம் சமஸ்தானம் இடையே எல்லையாக அமைந்தது. தற்சமயம் புதுக்கோட்டை மாவட்டம் மற்றும் சிவகங்கை/ராமநாதபுரம் மாவட்டங்களுக்கிடையே எல்லையாக உள்ளது.